Norvegia vrea să restabilească obligația construirii de adăposturi antiaeriene din cauza „riscurilor de război”
Invocând riscuri de război, Norvegia a anunțat vineri că vrea să restabilească obligația construirii de adăposturi antiaeriene în noile clădiri, una dintre cele circa o sută de măsuri propuse pentru a întări starea de pregătire a țării, informează AFP, preluată de Agerpres. "Pe viitor, trebuie să ținem cont și să ne pregătim să gestionăm crizele și războaiele", a declarat ministrul norvegian al Justiției, Emilie Enger Mehl, responsabilă și pentru situațiile de urgență.